recursal/SuperWikiNEXT-32B huggingface dataset:
**சிங்கப் பாறை சுரங்கம்** (Lion Rock Tunnel) என்பது ஹொங்கொங்கில் கட்டப்பட்ட முதல் சுரங்கப் பாதையாகும். இது இரட்டைச் சுரங்கப் பாதைகளைக் கொண்டுள்ளன. கவுலூன் டொங் இற்கு அருகாமையில் புதிய கவுலூண் பகுதியில் இருந்து, புதிய கட்டுப்பாட்டுப் பகுதியில் சா டின் எனும் நகரை இச்சுரங்கப் பாதை இணைக்கிறது. போவதற்கும் வருவதற்கும் என அமைக்கப்பட்டிருக்கும் இந்த இரட்டைச் சுரங்கப் பாதையில், போவதற்கு இரண்டு பாதைக்கோடுகள், வருவதற்கு இரண்டு பாதைக் கோடுகள் என, மொத்தம் நான்கு பாதை கோடுகளைக் கொண்டுள்ளன. இச்சுரங்கப் பாதை சா டின் நகர நுழைவாயில் பகுதியில், சுரங்கத் தீர்வை வரி செலுத்தகங்களைக் கொண்டுள்ளன.

இந்த சிங்கப் பாறை சுரங்கத்தில் ஒரு முறை பயனிப்பதற்கான சுரங்கத் தீர்வை வரி HK$ 8.00 டொலர்கள் ஒரு வாகனத்திற்கு அறவிடப்படுகின்றது.

வரலாறு
------

இந்த சிங்கப் பாறை சுரங்கம், 1967 நவம்பர் 14 ஆம் திகதி திறந்து வைக்கப்பட்டது. இது இரட்டை பாதைகளைக் கொண்ட, ஒற்றைக் குழல் சுரங்கமாகும். இந்த சுரங்கப் பாதையின் நீளம் 1.43 கிலோ மீட்டர்களாகும். இந்த சுரங்கத்தின் வடிவமைப்பாளர், **யொங் ஹு யொங்** (Young Au Young) எனும் பெயர்க்கொண்ட கட்டிடக் கலைஞராவர்.

மேலதிக தகவல்கள்
---------------

சுரங்கப் பாதையின் உற்புரம் இருள் நிறைந்ததாக அல்லாமல், சுரங்கப் பாதையின் ஆரம்பம் முதல், முடிவு வரை மின்விளக்குகள் பொருத்தப்பட்டு, பயணத்தின் போது இரவு, பகல் எனும் வேறுபாடு இல்லாமல், ஒரே ஒளிக்கோலமாக காட்சியளிக்கும். சுரங்கத்தின் இரண்டு பக்கச் சுவர்களும் பொருத்துத் தகடுகளால் வடிவமைப்பட்டுள்ளன. சுரங்கத்தின் உள்ளே ஏதேனும் ஆபத்து அல்லது விபத்து நேர்ந்தால், அவசர தேவைகளுக்காக, பக்கச் சுவர்களில் பாதுகாப்பு வழிகள் உள்ளன. அவை அவசரத் தேவையின் போது அதிகாரம் பெற்றவர்களால் மட்டுமே திறக்கக் கூடிய பாதுக்காப்பு வழிகளாகும். மற்றும் அவசர ஒக்சிசன் வசதி, உள்ளேயே முதலுதவி பெட்டிகள், உடனடி தீயணைப்பு சாதனங்கள் என்பனவும் உள்ளன.

இந்த சுரங்கப் பாதையில் ஈருருளி செல்வதற்கு அனுமதி இல்லை. அத்துடன் யாரும் உள்ளே நடந்து செல்லவதற்கும் அனுமதி இல்லை. ஒவ்வொரு நாளும் மேற்கொள்ளப்படும் சுரங்கப் பாதையின் பராமறிப்பு பணிகளின் போது ஒறு வழி பாதை மூடப்பட்டு, கண்காணிப்பும், தூய்மைப் படுத்தலும் நடைபெறும்.

இதன் ஐ.எஸ்.ஓ சான்று (ISO 9001 and OHASA18001 - 2004 இல்).

இவற்றையும் பார்க்கவும்
----------------------

* ஹொங்கொங் சுரங்கப் பாதைகள்

மேற்கோள்கள்
-----------

1. ↑  நேரடிப் பார்வைக்கு காணொளி இணைப்பு

வெளியிணைப்புகள்
---------------

* சிங்கப் பாறைச் சுரங்கம் பரணிடப்பட்டது 2008-05-01 at the வந்தவழி இயந்திரம்
* வீதி தொலைக்காட்சி
[*தொடர்பிழந்த இணைப்பு*]
* சிங்கப் பாறை சுரங்கத்தில் ஒரு பயணம் **காணொளி**
* கூகிள் வரைப்படம்
***ராஜாசரஸ்*** என்பது ஒரு புலால் உண்ணும் டைனோசர் ஆகும். இது முதன் முதலில் சிக்காகோ தொல்லுயிர் அறிஞர்களான பால் செரீனோ, ஜெஃப் வில்சன் மற்றும் இந்திய நிலவியல் கழகம்(*Geological Suvery of India*) தொல்லுயிர் அறிஞர் சுரேஷ் ஸ்ரீவஸ்தவா ஆகியோரால் 2003-ஆம் ஆண்டு விவரிக்கப்பட்டது. இந்த டைனோசர் இனத்தில் புதைபடிவமாக்கப்பட்ட எலும்புகள் சுரேஷ் ஸ்ரீவஸ்தாவால் 1982-1984இல் குஜராத்தில் உள்ள கேதா மாவட்டத்தின் ராஹியோலி என்ற இடத்தில் கண்டுபிடிக்கப்பட்டது. மேலும் இதே போன்ற புதைபடிவங்கள் மத்திய பிரதேசத்தில் உள்ள ஜபல்பூரிலும் கண்டுபிடிக்கப்பட்டுள்ளன. புதைபடிமங்கள் கண்டுபிடிக்கப்பட்ட இந்த இரு இடங்களின் தூரத்தை கணக்கில் கொண்டு இந்த *ராஜாசரஸ்* டைனோசர் குஜராத்தில் நர்மதா நதிவரை பரவியிருந்திருக்கலாம் என யூகிக்கப்படுகிறது.

*ராஜாசரஸ்*.
*ராஜாசாரஸ் நர்மதென்ஸிஸ்* என்ற பெயருக்கு *நர்மதாவின் ராஜ டைனோசர்* என்று பொருள். இந்த டைனோசர் இந்திய துணைக்கண்டம் ஆசியப் பெருநிலபரப்புடன் மோதுவதற்கு முற்பட்ட காலத்தில் இருந்த இந்திய நிலப்பரப்பில் இருந்திருக்கிறது.

வெளி இணைப்புகள்
---------------

* பரணிடப்பட்டது 2007-11-07 at the வந்தவழி இயந்திரம்
* 
* பரணிடப்பட்டது 2012-06-25 at the வந்தவழி இயந்திரம்
**அர்த்தநாரி** (*Arthanari*) என்பது 2016ஆம் ஆண்டு வெளியான இந்திய தமிழ் அதிரடி பரபரப்பூட்டும் திரைப்படம் ஆகும். இப்படத்தில் அருந்ததி அறிமுக நடிகர் ராம்குமார் ஆகியோர் முதன்மை பாத்திரங்களில் நடித்துள்ளனர். இப்படம் மலையாளத்தில் *அர்த்தநாரி* என்று மொழிமாற்றம் செய்யபட்டு வெளியிடப்பட்டது.

கதை
---

செல்வமணிக்கம் சென்னையில் ஒரு ஆசிரமத்தை நடத்திவருகிறார், கார்த்திக் அங்கே வளர்கிறான். காவல் அதிகாரியான சத்தியப்பிரியா கார்த்திக்குடன் மோதலில் ஈடுபடுகிறாள். பின்னர் அவனது கடந்த காலத்தைப் பற்றி அறிந்து அவனுக்கு ஆறுதல் கூறுகிறாள். பின்னர் அவர்கள் காதலிக்கிறார்கள். ஒரு நாள், செல்வமணிக்கம் இறந்து விடுகிறார். அவர் இயற்கையான மரணம் அடைந்ததாக கார்த்திக் கருதுகிறான். ஆனால் அவர் கொலை செய்யப்பட்டதாக சத்தியப்பிரியா சொல்லுகிறாள். கார்த்திக்கும், சத்தியப்பிரியாவும் இணைந்து செல்வமணிக்கத்தின் மரணத்திற்குப் பழிவாங்க விரும்புகிறார்கள்.

நடிகர்கள்
---------

* அருந்ததி சத்தியப்ரியாவாக
* ராம்குமார் கார்த்தியாக
* நாசர் செல்வமணிக்கமாக
* ராஜேந்திரன்
* அபிசேக் வினோத் கடத்தல்காரராக
* கே. சிவசங்கர் ராமசாமியாக
* வழக்கு எண் முத்துராமன்
* சம்பத் ராம்
* மிப்பு கார்த்திக்கின் நண்பராக
* சுதாகர்
* தவசி

தயாரிப்பு
---------

இப்படத்தை பாலாவின் முன்னாள் உதவியாளர் சுந்தர இளங்கோவன் இயக்கியுள்ளார்..மோதல் கொலையில் நிபுணத்துவம் பெற்ற காவல் அதிகாரி சத்தியபிரியாவாக அருந்ததியும், சத்தியப்ரியா வழக்கில் சிக்கிய கட்டுமானப் பொறியாளராக அறிமுக நடிகர் ராம்குமார் நடிக்கிறார். தனது பாத்திரத்திற்கு தயாராவதற்காக, அருந்ததி *ப்ளூ ஸ்டீல்*, *தி போன் கலெக்டர்,* *மர்தானி* உள்ளிட்ட அதே வகையிலான படங்களை பார்த்தார். ஆண், பெண் கதாபாத்திரங்களுக்கு சம அளவு முக்கியத்துவம் இருப்பதால் படத்திற்கு அர்த்தநரி என்று பெயரிடப்பட்டது. படத்தில் நாசர் துணை வேடத்திலும், ராஜேந்திரன் எதிர்மறைப் பாத்திரத்திலும் நடித்துள்ளானர்.

இசை
---

படத்தின் பாடல்களுக்கு வி. செல்வகணேஷ் இசையமைத்தார்.

|  |  |  |  |  |
| --- | --- | --- | --- | --- |
| # | பாடல் | பாடகர்(கள்) | நீளம் |  |
| 1. | "என் உசிரே"   | பிரசன்னா | 4:25 |
| 2. | "கை வீசி நடக்கும்"   | கார்த்திக், எம். எம். மானசி | 3:58 |
| 3. | "தீண்ட தீண்ட"   | எம். எம். மோனிசா | 4:55 |
| 4. | "மந்திர விழியால்"   | எம். எம். மோனிசா | 3:58 |
| 5. | "ஏன் என்னை நீ"   | எம். எம். மோனிசா | 4:46 |
| **மொத்த நீளம்:** | **22:20** |  |

வெளியீடு
--------

*டைம்ஸ் ஆப் இந்தியா* இப்படத்திற்கு ஐந்து நட்சத்திரங்களில் ஒன்றரையைக் கொடுத்து, "குறைந்த செலவில் எடுக்கபட்ட படங்கள் மோசமான உணர்வைத் தரும் படங்களாக உள்ளன. ஆனால் இது அவ்வாறு மோசமான உணர்வைத் தரவில்லை" என்று எழுதியது. *டைம்ஸ் ஆப் இந்தியா* சமயம் இந்த படத்திற்கு ஐந்து நட்சத்திரங்களில் இரண்டை வழங்கியது மேலும் இயக்குனரையும், அருந்ததியின் நடிப்பையும் பாராட்டியது.

குறிப்புகள்
-----------

1. ↑
2. ↑  "'Arthanari' a police thriller in Tamil". *gulfnews.com*.
3. ↑  "Not enough quality films: Sundarra". .
4. ↑  "Arthanaari Songs Download, Arthanaari Tamil MP3 Songs, Raaga.com Tamil Songs". *www.raaga.com*.
5. ↑  "Arthanaari Movie Review {1.5/5}: Critic Review of Arthanaari by Times of India" – timesofindia.indiatimes.com வழியாக.
6. ↑  "அர்த்தநாரி - திரை விமர்சனம் -Samayam Tamil". *Tamil Samayam*. 9 July 2016.
**கடியலூர் உருத்திரங்கண்ணனார்** சங்ககால நல்லிசைப் புலவர்களுள் ஒருவர் ஆவார். இவர் பாடிய பெரும்பாணாற்றுப்படை, பட்டினப்பாலை ஆகிய இரு பாட்டுக்களும் பத்துப்பாட்டு எனும் தொகை நூற்களின்‌ தொகுதியில் இடம்பெற்றுள்ளன. இது மட்டுமின்றி இவர் அகநானூற்றில் 167ஆவது பாடலையும் குறுந்தொகையில் 352ஆவது பாடலையும் இயற்றியவராவார். தொல்காப்பிய மரபியல் 629ஆம் சூத்திரவுரையில் இவர் அந்தணர் என்று சொல்லப்படுகிறார்.

### பெயர்க் காரணம்

தமிழ்நாடு வேலூர் மாவட்டத்தில் உள்ள சோளிங்கர் என்னும் ஊருக்கு மற்றொரு பெயர் திருக்கடிகை. இந்தக் கடிகையைக் கடியலூர் எனக் கொள்வது பொருத்தமாக உள்ளது.

* காஞ்சியில் இருந்த தொண்டைமானிடம் ஆற்றுப்படுத்தும் பெரும்பாணாற்றுப்படை பாலை நில வழியை முதலில் காட்டுகிறது.
* சோழன் கரிகாற் பெருவளத்தானிடம் ஆற்றுப்படுத்தும் நூலின் பெயர் பட்டினப்பாலை.
* இப் புலவரது பிற இரண்டு பாடல்களும் பாலைத்திணை.

எனவே பாலை நிலத்தில் உருத்து இருக்கும் உருத்திரத்தைப் பாடிய புலவர் என்று காட்டக் கண்ணனாருக்கு உருத்திரம் என்னும் அடைமொழி தரப்பட்டிருக்கலாம் என்றும் ஒரு கருத்து உண்டு. ஆயினும் பெயரைக் கொண்டு நோக்கின் தமிழ்ப் படுத்தப்பட்ட ருத்ரக்ருஷ்ண என்ற வடமொழிப் பெயரை இவர் கொண்டிருந்தார் என்றும் இன்னொரு கருத்து உண்டு. இவர் தந்தையார் பெயர் உருத்திரன் என்றும் இவரது பெயர் கண்ணனார் என்றும் கூறுவர்.

மேற்கோள்கள்
-----------

1. ↑  "பெரும்பாணாற்றுப்படை - வரலாறு". *தினமலர்*. 26 september 2012. 2021-05-05 அன்று பார்க்கப்பட்டது. Check date values in: `|date=` (உதவி)

மேலும் பார்க்க
--------------

* அகநானூறு 167
* குறுந்தொகை 352
**புளோரா புரோவினா** ( *Flora Brovina* ) (பிறப்பு 30 செப்டம்பர் 1949) கொசோவோ அல்பேனியக் கவிஞரும், குழந்தை மருத்துவரும், பெண்கள் உரிமை இசுர்பிகா நகரில் பிறந்தார். மேலும் பிரிஸ்டினாவில் வளர்ந்தார். அங்கு மருத்துவம் படிக்கத் தொடங்கினார். குழந்தை மருத்துவத்தில் நிபுணத்துவம் பெற்றார். சாகிரேப்பில் பல்கலைக்கழகப் படிப்பை முடித்த பிறகு, கொசோவோவுக்குத் திரும்பி, அல்பேனிய மொழி தினசரி செய்தித்தாளான *ரிலிண்ட்ஜாவில்* பத்திரிகையாளராக சிறிது காலம் பணியாற்றினார். அதன்பிறகு, உடல்நலப் பாதுகாப்புத் தொழிலுக்குத் திரும்பினார். மேலும், பிரிஸ்டினா பொது மருத்துவமனையின் குழந்தைகள் மருத்துவப் பிரிவில் பல ஆண்டுகள் பணியாற்றினார்.

கொசோவோ போர்
-----------

1990 களில், கொசோவோவில் அரசியல் நிலைமை மோசமடைந்து சண்டை மூண்டதால், பிரோவினா, பிரிஸ்டினாவில் ஒரு சுகாதார மையத்தைத் தொடங்கினார். அதில் பாம்பு கடிக்கு மருத்துவம், காயங்களுக்கு மருந்தளித்தல், மகப்பேறு மருத்துவம் போன்ற பல்வேறு பணிகளில் கவனம் செலுத்தினார். மேலும் பல அனாதை குழந்தைகளுக்கு அடைக்கலம் கொடுக்க இந்த மையத்தைப் பயன்படுத்தினார். அவர்களில் பலர் சண்டை மற்றும் வெளியேற்றத்தின் போது பெற்றோரை இழந்தவர்கள். இவரும் இவரது சக ஊழியர்களும் ஒரே நேரத்தில் 25 குழந்தைகளை கவனித்துக் கொண்டனர்.

அரசியல்
-------

கொசோவோ சுதந்திர நாடாக அறிவிக்கப்பட்ட பிறகு, புளோரா புரோவினா 2001 இல் கொசோவோவின் குடியரசுத் தலைவர் பதவிக்கு கொசோவோ ஜனநாயகக் கட்சி சார்பில் கட்சியின் தலைவர் ஹாஷிம் தாசிக்கு பதிலாக ஒரு மாற்று வேட்பாளாராக போட்டியிட்டார்.  அப்போதிருந்து, இவர் கொசோவோ சட்டமன்றத்தின் ஒவ்வொரு காலத்திலும் உறுப்பினராக இருந்தார்.

சான்றுகள்
---------

1. ↑  "Presidential battle in Kosovo". CNN. 2001-11-19. .
2. ↑  Flora Brovina on the homepage of the Assembly of Republic of Kosovo
3. ↑  First Legislation Period (17.11.2001 - 23.11.2004)
4. ↑  Second Legislation Period (23.11.2004 - 12.12.2007)
5. ↑  Third Legislation Period (13.12.2007 - 03.11.2010)
6. ↑  Fourth Legislation Period (12.12.2010 - 07.05.2014)
7. ↑  Fifth Legislation Period (17.07.2014-)

ஆதாரங்கள்
---------

* Mcgwire, Scarlett (2001-11-15). "Kosovo's first lady". *The Guardian* (London). .
* "Kosovar Pediatrician Flora Brovina Released from Prison". 2006-05-17 அன்று மூலம் பரணிடப்பட்டது. 2006-06-07 அன்று பார்க்கப்பட்டது.
* "Presidential battle in Kosovo". CNN. 2001-11-19. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States
* நெதர்லாந்து
* போலந்து

 |
| மக்கள் | 
* Deutsche Biographie

 |
| மற்றவை | 
* IdRef

 |
சிங்கப்பூரின் நிக்கல் நெடுஞ்சாலையில் இருந்து தெற்கு கடற்கரை ஒரு பார்வை.
**சிங்கப்பூர், தெற்கு கடற்கரை** (*South Beach, Singapore*) என்பது டவுன்டவுன் கோரில் கடற்கரை சாலையில் அமைந்துள்ள ஒரு வணிக மற்றும் குடியிருப்பு வளாகம் ஆகும். இது தங்கும் விடுதிகள், பல அலுவலகங்கள், கடைகள் மற்றும் இல்லங்களைக் கொண்டுள்ளது. இந்த திட்டத்தில் நான்கு பாதுகாப்பு கட்டிடங்கள் மீளமைக்கப்பட்டுள்ளன. கடற்கரை சாலை முகாமின் ஒரு பகுதியான முன்னாள் அதிகாரிகளின் விடுதிக் கட்டிடம் உட்பட. இந்த கட்டிடம் 2016 ஆம் ஆண்டில் நிறைவு செய்யப்பட்டது.

வரலாறு
------

### தள வரலாறு

1930இன் மூன்று இராணுவத் தொகுதிகள் அடங்கிய நான்கு பாதுகாப்புப் கட்டிடங்கள் (பகுதி 1, 9 மற்றும் 14) மற்றும் 1952 இல் கட்டப்பட்ட அதிகாரிகளின் விடுதி ஆகியவை இதில் அடங்கும். 2002 ஆம் ஆண்டில் பழைய கான்கிரீட் கட்டடங்கள் வரலாற்று மற்றும் கட்டிடக்கலை முக்கியத்துவம் காரணமாக பாதுகாக்கப்படுகிறது. 1967 ல் கடற்கரைச் சாலையில் முதன்முதலில் தேசிய சேவைக்கு ஆள்சேர்ப்பு முகாம் நடைபெற்றது. முன்னாள் அதிகாரிகளின் விடுதி முதலில் சிங்கப்பூரின் கடற்படை, இராணுவம் மற்றும் விமானப்படை நிறுவனங்களின் தலைமையகமாக வடிவமைக்கப்பட்டது, மேலும் ஒரு நீச்சல் குளமும் இங்கு இருந்தது. இராணுவத் தொகுதிகள் எழில்படுக் கலைகள் பாணியில் நேர்த்தியான, செயல்பாட்டு அம்சங்களாக அறியப்படுகின்றன. அதே நேரத்தில் விடுதி ஒரு கலப்பினமாகவும், 1950 ஆம் ஆண்டுகளில் நவீன கட்டிடக்கலை என்றும் அழைக்கப்பட்டது.

### தள திட்டங்கள்

2006 ஆம் ஆண்டு செப்டம்பர்27-29 ஆகிய தேதிகளில், ஹாங்காங்கின் ஒரு நிறுவனத்திம் மூலம் நகர்ப்புற மேம்பாட்டு ஆணையம் (URA) கடற்கரை சாலை தளத்தை உருவாக்க திட்டமிட்டது.
2007 ஆம் ஆண்டு மார்ச் மாதம் "இரண்டு-உறை" அமைப்பு மூலம்விலைப்புள்ளி வெளியிடப்பட்டது. இதில் ஏல விலைகள் தங்கள் கருத்துருவின் அடிப்படையில் மதிப்பீடு செய்யப்பட்டது. நகரின் பொது இடங்களின் வசதி மற்றும் உயர்தர கட்டமைப்பு ஆகியவற்றிற்கு வழங்கிய பங்களிப்பிற்கான பரிந்துரைகள் மதிப்பீடு செய்யப்பட்டன.
ஜூலை 2007 இல் விலைப்புள்ளி ஏழு நிறுவனங்களில் இருந்து கருத்துரு பெறப்பட்டது. அவர்களில் சிலர் உயர்ந்த விலையை அளித்தாலும் கூட ஐந்து பேர் நிராகரிக்கப்பட்டனர்; இது போண்டிக் லேண்ட் குரூப் மற்றும் மார்கன் ஸ்டான்லி, கேபிடாலாண்ட் என்ற நிறுவங்களுக்கு இத்திட்டம் வழங்கப்பட்டது.

கட்டிடக்கலை
-----------

இரண்டு புதிய கோபுரங்கள் கொண்ட இத்திட்டத்தில், 45 மாடி உயத்தில், இரண்டு ஆடம்பர விடுதிகள், அலுவலகங்கள் மற்றும் அடுக்கு மாடி குடியிருப்பு. பழைய கடற்கரைச் சாலை இராணுவ கட்டிடங்களின் அறைகள் உணவு விடுதி தொடர்பான செயல்பாட்டு அறைகளுடன் உருவாக்கப்பட்டன. இந்தத் திட்டத்தில் குறைந்தபட்சம் 46,450 சதுர மீட்டர் (500,000 சதுர அடி) புதிய அலுவலக இடம் மற்றும் 700 முதல் 800 விடுதி அறைகள் சேர்க்கப்பட்டுள்ளது.

குறிப்புகள்
-----------

1. ↑  Tay Suan Chiang (22 September 2007). "Shade of doubt: Beach Road's upcoming wave-like canopy is drawing criticism for covering historical buildings in the area". *The Straits Times*: p. L11.
2. ↑  Norman Edwards, Peter Keys (1996). *Singapore – A Guide to Buildings, Streets, Places*. Singapore: Times Books International. பன்னாட்டுத் தரப்புத்தக எண்:9971-65-231-5.

புற இணைப்புகள்
--------------

* [Website: ]
* City Developments Limited
* IOI Group
**உணர்வின்மை** அல்லது **உணர்வில்லா தன்மை** (Apathy, impassivity or perfunctoriness) எனபது எவ்வித உந்துதலும் இன்றி உணர்வுகளை வெளிப்படுத்தாத தன்மையாகும். உணர்வில்லாதவர்கள் சமூக, பொருளாதாரம், இறை, சமயம், மதம், தத்துவரீதியான, புறம், அகம் என்று எந்த ஒரு விசயத்திலும் ஒரு ஈடுபாடு காட்டாது இருப்பர்.

மனவழுத்தம்
----------

மனவியல் வல்லுநரும் மனவியல் நல எழுத்தாளருமான ஜான் மேக்மானமி (John McManamy) என்பவர் மனவியல் நிபுனர்கல் நேரடியாக உணர்வின்மையினை அனுகாமல் மன அழுத்தத்தினை மட்டும் குணமாக்க முயலுவதாகக் கூறுகிறார். எதைப்பற்றியும் கண்டுகொள்ளா இயல்புடைய இந்த உணர்வில்லாதவர்கள் பின்விளைவுகளைப்பற்றியும் கண்டுகொள்வதில்லை. இவர் இவ்வாறான நபர்கள் எதையும் முடிக்கவோ சாதிக்கவோ இயலாது, அதனைப்பற்றி கவலையும் படாதிருப்பர் எனவும் கூறுகிறார்.

உசாத்துணை
---------

1. 1 2  John McManamy. "Apathy Matters - Apathy and Depression: Psychiatry may not care about apathy, but that doesn't mean you shouldn't".

| * பா
* உ
* தொ
உணர்ச்சி |
| --- |
| கோட்பாடுகள் | 
* அறிதிறன்
* உணர்திறன்
* உணர்வுசார் நுண்ணறிவு
* உணர்வு நிலை
* உள்ளுணர்தல்
* தன்மையங்கள்
* தன்விழிப்புணர்வு
* விழிப்புணர்வு

 |  |
| ஆழமான உணர்வுகள் | 
* சினம்
* வெறுப்பு
* ஆனந்தம்
* இன்பம்
* மகிழ்ச்சி
* கவலை
* ஆச்சரியம்

 |
| பொதுவான உணர்வுகள் | 
* அன்பு
* பாசம்
* கோபம்
* துக்கம்
* ஆசை
* பொறாமை
* விரக்தி
* அமைதி
* பயம்
* எதிர்பார்ப்பு
* ஏமாற்றம்
* இரக்கம்
* வெட்கம்
* பரிவு
* காதல்
* காமம்
* எரிச்சல்
* சலிப்பு
* குற்றுணர்வு
* மனவுளைச்சல்
* ஈர்ப்பு
* பெருமை
* உணர்வின்மை
* நம்பிக்கை
* மனக்கலக்கம்
* தவிப்பு
* பற்று
* நம்பிக்கையின்மை
* சோம்பல்
* அதிர்ச்சி
* மன நிறைவு
* திருப்தி
* தனிமை
* அவா
* வலி
* அலட்சியம்
* திகில்
* பீதி

 |
சிங்கப்பூர் இந்தியர்களில் அனைத்து மொழி பேசுவோரும் இருந்தபொழுதும் தமிழே சிங்கப்பூரின் ஆட்சிமொழியாகிய ஒரே இந்திய மொழியாகும். அண்மைய கணக்கின்படி சிங்கப்பூரர்களில் 3.1% பேர் தமிழ் மொழியை தாய்மொழியாகக் கொண்டுள்ளனர். தமிழை ஆட்சிமொழியாக கொண்ட மூன்று நாடுகளில் சிங்கபூரும் ஒன்று, மற்றவை முறையே இந்தியா மற்றும் இலங்கையாகும்.

பள்ளிகளில் தமிழ்
----------------

சிங்கப்பூர் கல்வி அமைச்சின் இருமொழித் திட்டத்தின் படி, தமிழ் இரண்டாம் மொழிப் பாடமாக அனைத்து பள்ளிகளிலும் வழங்கப்படுகிறது. ஆரம்ப காலத்தில் தமிழ்நாட்டிலிருந்து வந்த ஆசிரியர்களால் பாடம் நடத்தப்பட்டது. தற்பொழுது சிங்கப்பூர் வாழ் தமிழர்களை தமிழாசிரியர்களாக பயிற்றுவிப்பதற்காக தேசிய ஆசிரியர் பயிற்சி கல்லூரியில் (National Institute of Education,NIE), பட்டப் படிப்புகளும் பட்டயப் படிப்புகளும் வழங்கப்படுகின்றன.

பல்கலைக்கழக மட்டத்தில் தமிழ்
----------------------------

சிங்கப்பூர் தேசியப் பல்கலைக்கழகமும், தமிழ் மொழி ஆராய்ச்சி கழகமும் மேலும் பல இளங்கலை மற்றும் முதுகலைப் பட்டங்களை வழங்குகின்றன. தமிழாசிரியர் பணிகளுக்கு இங்கு அதிகமானோர் தேவைப்படுவதால் இந்த பட்டங்களை பெறுவதற்கு மாணவர்கள் முனைப்புடன் சேர்கின்றனர்.

ஊடகங்களின் பங்கு
----------------

சிங்கப்பூரிய இந்திய மாணவர்களின் மொழித் திறன் சற்றுக் குறைவே என்றாலும், தமிழ் ஊடகங்கள் மாணவர்களை ஊக்குவிக்கும் முகமாக அவர்களை தாய் மொழியில் சிறந்தவர்களாக்க அயராது முயல்கிறது. சிங்கையின் ஒரே தமிழ் நாளிதழான தமிழ் முரசு மாணவர் பகுதி என்ற பக்கத்தில் மாணவர்களுக்காக கவிதை, கட்டுரை, கதை எழுதும் போட்டி என பலவகையில் தமிழ் தொண்டாற்றுகிறது. இதற்கு இணையாக மீடியா கார்ப்பின் வசந்தம் தொலைக்காட்சியும் மாணவர்களுக்காக பல பேச்சு மற்றும் கதை சொல்லும் போட்டிகளையும் நடத்துகிறது.
**புளோரிடா விண்வெளி ஆராய்ச்சி நிறுவனம்** *( Florida Space Research Institute)* 1999 ஆம் ஆண்டு புளோரிடாவின் ஆளுநர் மற்றும் சட்டமன்றத்தால் நிறுவப்பட்ட மாநிலம் தழுவிய விண்வெளி ஆராய்ச்சி மையமாகும். கல்வி, அரசு, மற்றும் தனியார் நிறுவனங்கள் இடையே விண்வெளி குறித்த ஒத்துழைப்பை அதிகரிக்கும் முயற்சியாக இந்நிறுவனம் உருவாக்கப்பட்டது. நாசாவின் நூற்றாண்டு நிறைவுவிழா திட்டத்தின் போட்டிகளுடன் புளோரிடா விண்வெளி ஆராய்ச்சி நிறுவனம் நெருங்கிய தொடர்பைக் கொண்டிருந்தது. 2001 ஆம் ஆண்டில் முன்னெடுக்கப்பட்ட மேம்படுத்தப்பட்ட கற்றல் சூழல் என்ற திட்டத்தின் முன்முயற்சியாக, இந்நிறுவனம் கென்னடி விண்வெளி மையத்துடன் ஒரு கூட்டுறவு ஒப்பந்தத்தில் கையெழுத்திட்டது. 2003 ஆம் ஆண்டில் மாணவர்களுக்காக நாசா நடத்திய விண்வெளித்தளம் பொறியியல் வடிவமைப்பு போட்டியில், புளோரிடா விண்வெளி நல்கை கூட்டிணைப்புடன் புளோரிடா விண்வெளி ஆராய்ச்சி நிறுவனமும் இணைந்து நிதியுதவியளித்தது.

புளோரிடா விண்வெளி வளர்ச்சிமைய இணைப்பாக்கம்
------------------------------------------

2006 ஆம் ஆண்டு மே மாதத்தில் இயற்றப்பட்ட புளோரிடா விண்வெளி சட்டத்தின்படி, புளோரிடா விண்வெளி வளர்ச்சி மையத்தை உருவாக்கும் பொருட்டு மேலும் இரண்டு நிறுவனங்களை புளோரிடா சட்டமன்றம் உருவாக்கியது.

மேற்கோள்கள்
-----------

1. ↑  வார்ப்புரு:Cite press
2. ↑  "NASA Spaceport Student Competition - Florida Space Grant Consortium". ஜூலை 13, 2009 அன்று மூலம் பரணிடப்பட்டது. February 5, 2010 அன்று பார்க்கப்பட்டது.
3. ↑  "Florida Aviation Code Section 331.302 - Aviation And Aerospace Facilities And Commerce - Space Florida; creation; purpose. - Florida Attorney Resources - Florida Laws:". October 11, 2008 அன்று மூலம் பரணிடப்பட்டது. February 5, 2010 அன்று பார்க்கப்பட்டது.
4. ↑  "History of Space Florida". Space Florida. 2009-01-05 அன்று மூலம் பரணிடப்பட்டது.

புற இணைப்புகள்
--------------

* FSRI Home பரணிடப்பட்டது 2006-08-22 at the வந்தவழி இயந்திரம்
உணர்வு நிலையின் பிரதிநிதித்துவம், ஆங்கிலேய பாராசெல்சிய மருத்துவர் இராபர்ட் ஃப்லூட்டின் 17ம் நூற்றாண்டு ஒவியம்
**உணர்வு நிலை** (consciousness) அல்லது **நனவு** என்பது, மிகச்சுறுக்கமாகக் கூறின், ஒரு உயிர் தன் உட்புற வெளிப்புற இருத்தலை அறிந்த உணர்திறன் ஆகும். அதாவது தனது இருத்தல் நிலையையும் சூழலேடு அது கொண்ட தொடர்பையும் குறித்த விழிப்புணர்வை தனக்குள்ளேயே அறிந்திருப்பது ஆகும். இது உணரும் தன்மை, உள்ளுணர்வு, அனுபவிக்கும் அல்லது உணரும் திறன், சுயநினைவு அல்லது ஆன்மாவின் உணர்வு, மற்றும் மனதின் நிர்வாகக் கட்டுப்பாட்டு அமைப்பு என பல்வேறு வகையில் வரையறுக்கப்பட்டுள்ளது.

உணர்வு நிலையின் வகைகள்
----------------------

உணர்வு நிலை கீழ்கண்ட வகைப்படுகின்றது:

1. அனுபவ உணர்வு நிலை
2. நடைமுறை உணர்வு நிலை
3. பிரதிபலிப்பு உணர்வு நிலை
4. பிரதிபலிப்பு வினை உணர்வு நிலை

உணர்வு நிலையின் வகைகள்
----------------------

ஒரு புத்த துறவியின் தியானம்
இரண்டு பரவலாக ஏற்றுக்கொள்ளப்பட்ட மாற்றப்பட்ட நிலைகள் தூக்கம் மற்றும் கனவு ஆகும். கனவு தூக்கம் மற்றும் கனவு அல்லாத தூக்கம் ஒரு வெளிப்புற பார்வையாளருக்கு மிகவும் ஒத்தவை போலத் தோன்றினாலும், ஒவ்வொன்றும் மூளையின் செயல்பாடு, வளர்சிதை மாற்றச் செயல்பாடு, மற்றும் கண் இயக்கம் ஆகிய தனித்துவமான வடிவங்களுடன் தொடர்புடையது; ஒவ்வொன்றும் ஒரு தனித்துவமான அனுபவம் மற்றும் அறிவாற்றல் ஆகியவற்றுடன் தொடர்புடையது. சாதாரண கனவு அல்லாத தூக்கத்தின் போது விழிப்போர் தெளிவற்ற மற்றும் குறிப்புகளை மட்டுமே கூறுகின்றனர். அவர்களின் அனுபவங்கள் ஒரு தொடர்ச்சியாக இணைந்திருக்கவில்லை. மாறாகக் கனவு தூக்கத்தின் போது, விழிப்போர் விரிவான அனுபவங்களைக் கூறுகின்றனர். எனினும் இவையும் விநோதமான அல்லது நம்ப முடியாத ஊடுருவல்களால் குறுக்கீடு செய்யப்படலாம்.

இவற்றையும் பார்க்க
------------------

* அறிதிறன்
* உணர்திறன்
* விழிப்புணர்வு
* சுயவிழிப்புணர்வு

உசாத்துணை
---------

1. ↑  "consciousness". Merriam-Webster. June 4, 2012 அன்று பார்க்கப்பட்டது.
2. ↑  Robert van Gulick (2004). "Consciousness". Stanford Encyclopedia of Philosophy.
3. ↑  Farthing G (1992). *The Psychology of Consciousness*. Prentice Hall. பன்னாட்டுத் தரப்புத்தக எண்:978-0-13-728668-3. .
4. ↑  Anton Coenen (2010). "Subconscious Stimulus Recognition and Processing During Sleep". *Psyche* **16-2**. .

| * பா
* உ
* தொ
உணர்ச்சி |
| --- |
| கோட்பாடுகள் | 
* அறிதிறன்
* உணர்திறன்
* உணர்வுசார் நுண்ணறிவு
* உணர்வு நிலை
* உள்ளுணர்தல்
* தன்மையங்கள்
* தன்விழிப்புணர்வு
* விழிப்புணர்வு

 |  |
| ஆழமான உணர்வுகள் | 
* சினம்
* வெறுப்பு
* ஆனந்தம்
* இன்பம்
* மகிழ்ச்சி
* கவலை
* ஆச்சரியம்

 |
| பொதுவான உணர்வுகள் | 
* அன்பு
* பாசம்
* கோபம்
* துக்கம்
* ஆசை
* பொறாமை
* விரக்தி
* அமைதி
* பயம்
* எதிர்பார்ப்பு
* ஏமாற்றம்
* இரக்கம்
* வெட்கம்
* பரிவு
* காதல்
* காமம்
* எரிச்சல்
* சலிப்பு
* குற்றுணர்வு
* மனவுளைச்சல்
* ஈர்ப்பு
* பெருமை
* உணர்வின்மை
* நம்பிக்கை
* மனக்கலக்கம்
* தவிப்பு
* பற்று
* நம்பிக்கையின்மை
* சோம்பல்
* அதிர்ச்சி
* மன நிறைவு
* திருப்தி
* தனிமை
* அவா
* வலி
* அலட்சியம்
* திகில்
* பீதி

 |
*உணர்வுப்பதிவு, சூரியோதயம் (Impression, soleil levant)*
**உணர்வுப்பதிவு, சூரியோதயம்** (*Impression, soleil levant*) என்பது குளோட் மொனெட் (*Claude Monet*) என்பவர் வரைந்த ஓவியமொன்றுக்கு இடப்பட்ட பெயராகும். இந்தப் பெயரை ஒட்டியே 19 ஆம் நூற்றாண்டின் ஓவிய இயக்கம் ஒன்றுக்கு உணர்வுப்பதிவுவாத இயக்கம் (*Impressionist Movement*) என்ற பெயர் ஏற்பட்டது. 1872 எனத் திகதியிடப்பட்டிருந்தாலும், 1873 இல் வரையப்பட்டதாகக் கருதப்படும் இவ்வோவியம், லெ ஹாவ்ரே துறைமுகத்தைக் கருப்பொருளாகக் கொண்டு வரையப்பட்டது. எனினும் இதன் தளர்வான தூரிகைக் கோடுகள் கருப்பொருளைத் துல்லியமாகக் காட்டாமல், அதனைக் கோடிகாட்டுகின்ற வகையில் அமைந்துள்ளன. இந்த ஓவியத்துக்குப் பெயரிடப்பட்ட சூழ்நிலையைப் பற்றிப் பின்னொரு முறை எடுத்துக் கூறிய மொனெட், விபரப் பட்டியலில் போடுவதற்காக ஓவியத்தின் பெயரைக் கேட்டார்கள். *லெ ஹாவ்ரே துறைமுகத்தின் தோற்றம் என்று பெயரிடலாம் போல் தோன்றவில்லை. எனவே* Impression *(உணர்வுப்பதிவு) என்று போடுங்கள் என்றேன்.* என்று விளக்கினார். 

இந்த ஓவியம் முதன்முதலாக 1874 ஆம் ஆண்டில் இடம்பெற்ற முதலாவது சுதந்திர ஓவியக் கண்காட்சியில் காட்சிக்கு வைக்கப்பட்டது.

உசாத்துணைகள்
------------

* முதலாவது உணர்வுப்பதிவுவாதக் கண்காட்சியின் (1874) இணையப் பதிப்பு. விபரப் பட்டியல்களினதும், விமர்சகர்களின் கருத்துக்களையும் உள்ளடக்கியது.
**செரானைடீ** *(Serranidae)* பேர்சிஃபார்மசு ஒழுங்கைச் சேர்ந்த பெரிய மீன் குடும்பம் ஆகும். இக் குடும்பத்தில் 64 பேரினங்களில் அடங்கிய 450 இனங்கள் உள்ளன. இவை பல்வேறு அளவுகளில் காணப்படுகின்றன. 110 மில்லிமீட்டர் (4.33 அங்குலம்) நீளம் கொண்ட
சிறிய மீனான *செரானசு சப்லிகேரியசு* *(Serranus subligarius)* என்னும் இனத்திலிருந்து, 2.4 மீட்டர் (94.5 அங்குலம்) நீளம் வரை வளரக்கூடிய *எப்பினெஃபெலசு இட்டாயாரா* *(Epinephelus itajara)* வரையான இனங்கள் இக் குடும்பத்தில் உள்ளன.

இயல்புகள்
---------

ஒளி பொருந்திய நிறங்களைக் கொண்டுள்ள இக் குடும்ப மீன்களில் பல உணவுக்காக வணிக அடிப்படையில் பிடிக்கப்படுகின்றன. இவை, வெப்பவலய, துணை வெப்பவலயப் பகுதிக் கரையோரத் திட்டுகளின் மேல் காணப்படுகின்றன. 

சில் இனங்கள் தவிர்ந்த *செரனைடீ* குடும்ப மீன்கள் அனைத்தும் ஊனுண்ணிகள். இவற்றுட் பல சிறிய மீன்களை உணவாகக் கொள்கின்றன. இவை மறைந்திருந்து உணவைத் தாக்குகின்றன. பவளத்திட்டுக்களில் மறைந்திருக்கும் இவை அவ்வழியே செல்லும் சிறிய மீன்களைப் பிடிக்கின்றன.

இவற்றையும் பார்க்கவும்
----------------------

* மீன் குடும்பங்கள் பட்டியல்
* பேர்சோய்டீ

வெளியிணைப்புக்கள்
-----------------
இஸ்பிங்கோகொழுமியங்களின் பொதுவான வேதிவடிவம். இவ்வடிவத்தில் உள்ள "ஆர்" ஐட்ரசனால் பதிலீடு செய்யும்போது கிடைப்பது செரமைடு மூலக்கூறாகும்.
செரமைடு. இவ்வடிவத்தில் உள்ள "ஆர்" கொழுப்பு அமிலத்தைக் குறிக்கின்றது.
**செரமைடுகள்** (Ceramides) கொழுமிய மூலக்கூறுகளின் குடும்பத்தைச் சேர்ந்தவையாகும். ஒரு செரமைடு மூலக்கூறில் இஸ்பிங்கோசினும், கொழுப்பு அமிலமும் உள்ளன. செல் சவ்வுகளில் செரமைடுகள் அதிகச் செறிவுடன் காணப்படுகின்றன. செரமைடுகள் இஸ்பிங்கோமயலினின் கொழுமிய பாகங்களுள் ஒன்றாகும். கொழுமிய ஈரடுக்குகளில் உள்ள பெரும்பாலான கொழுமியங்களுள் ஒன்றான இஸ்பிங்கோமயலினின் கொழுமிய பாகங்களுள் ஒன்றாக செரமைடு விளங்குகிறது. பல வருடங்களாக, கொழுமிய ஈரடுக்குகளில் உள்ள செரமைடுகளும், பிற இஸ்பிங்கோகொழுமியங்களும் வடிவ மூலகங்களாகவேக் கருதப்பட்டு வந்தன. ஆனால் இது தற்போது முழுவதும் உண்மையில்லை என்று அறியப்பட்டுள்ளது. செரமைடுகள் உண்மையில் கொழுமிய சமிக்ஞை மூலக்கூறுகளாக செயலாற்றக் கூடியவை. செரமைடுகளின் நன்கு அறியப்பட்ட சமிக்ஞை மூலக்கூறு பணிகளுக்கான உதாரணங்கள்: செல் பெருக்கம், செல் வேறுபடல் மற்றும் கட்டளைக்குட்பட்ட செல் இறப்பு.

மேற்கோள்கள்
-----------

1. ↑  Ed: Abel Lajtha (1983). *Handbook of Neurochemistry (2nd Ed). Vol. 3. Metabolism in the Nervous system*. Plenum Press, Newyork. பக். 181. பன்னாட்டுத் தரப்புத்தக எண்:978-1-4684-4369-1.

| * பா
* உ
* தொ
கொழுமிய வகைகள் |
| --- |
| பொதுவானவை | 
* நிறைவுற்ற கொழுப்பு
* நிறைவுறாக் கொழுப்பு
* ஒற்றைநிறைவுறாக் கொழுப்பு
* பல்நிறைவுறாக் கொழுப்பு

 |
| வடிவவியல் | 
* மாறுபக்க கொழுப்பு
* ஒமேகா-3 கொழுப்பு அமிலம்
* ஒமேகா-6 கொழுப்பு அமிலம்
* ஒமேகா-9 கொழுப்பு அமிலம்

 |
| கொழுப்பு அமிலங்கள் | 
* கேப்ரிலிக் அமிலம்
* கேப்ரிக் அமிலம்
* லாரிக் அமிலம்
* மைரிஸ்டிக் அமிலம்
* பால்மிடிக் அமிலம்
* இஸ்டியரிக் அமிலம்
* அராக்கிடிக் அமிலம்
* பெஹெனிக் அமிலம்
* லிக்னோசெரிக் அமிலம்

 |
| பாஸ்போகொழுமியங்கள் | 
* பாஸ்படைடில்செரின்
* பாஸ்படைடில்இனோசிடால்
* பாஸ்படைடில்எத்தனாலமைன்
* கார்டியோலிப்பின்
* இருபால்மிட்டோயில்பாஸ்படைடில்கோலின்

 |
| இயக்க ஊக்கிகள் | 
* கொலஸ்டிரால்
* கார்ட்டிக்கோஸ்டீராய்டுகள்
* பாலின இயக்க ஊக்கிகள்
* செக்கோஸ்டீராய்டுகள்

 |
| இஸ்பிங்கோகொழுமியங்கள் | 
* செரமைடு

 |
| இகோசனாய்டுகள் | 
* அராக்கிடோனிக் அமிலம்
* புரோஸ்டாகிளான்டின்கள்
* புரோஸ்டாசைக்கிளின்
* துரோம்போக்சேன்
* லுயூக்கோடிரையீன்கள்

 |
தொல்காப்பியர் எழுத்து வடிவம் பெற்ற அனைத்து நூல்களையும் **செய்யுள்** என்னும் சொல்லால் குறிப்பிடுகிறார். செய்யுள் ஏழு நிலைகளில் அமையும்  அவை பாட்டு, உரை, நூல், பிசி, முதுமொழி, மந்திரம், பண்ணத்தி என்பன. 

செய்யுள் என்னும் சொல் பயிர்செய்யும் விளை நிலத்தைக் குறிக்கும். இதில் பயிர் விளைந்து உணவுப்பொருளைத் தரும். மொழியில் வரும் செய்யுளில் வாழ்வியல் விளைந்து மக்களைப் பண்படுத்தும்.

காரிகை காலம் தொட்டே செய்யுளை, யாப்பு, உரைநடை எனப் பகுத்துக் காணும் நிலை தோன்றிவிட்டது.

**செய்யுள்** என்பது எடுத்துக்கொண்ட பொருள் விளங்கச் சுருக்கமாகச் செய்யப்படுவது. செய்யப்படுவதனால் இது செய்யுள் எனப்படுகின்றது. செய்யுள்கள் ஓர் இலக்கண வரம்புக்கு உட்பட்டே அமையவேண்டும். உரைநடைகளைப் போல் விரும்பியவாறு விரிவாகவும், வரையறை இல்லாமலும் எழுதக்கூடிய தன்மை செய்யுள்களுக்கு இல்லாவிட்டாலும், செய்யுள்கள் ஓசை நயம் விளங்கச் செய்யப்படுகின்றன. இதனால் செய்யுள்கள் மனப்பாடம் செய்வதற்கு இலகுவானவை. எழுத்துமூல நூல்கள் பரவலாகக் கிடைப்பதற்கு அரிதாக இருந்த பழங்காலத்தில் அரிய நூல்களில் சொல்லப்பட்டவற்றைத் தேவையானபோது நினைவுக்குக் கொண்டு வரவும், அவை பல தலைமுறைகள் நிலைத்து நிற்பதற்கும் மனப்பாடம் செய்வது இன்றியமையாததாக இருந்தது. இதனால் அக்காலத்து நூல்கள் அனைத்தும் செய்யுள் வடிவிலேயே இயற்றப்பட்டன.  

செய்யுள் என்னும் சொல் நன்செய் வயலைக் குறிக்கும். *மருதம் சான்ற மலர்தலை விளைவயல் செய்யுள் நாரை ஒய்யும் மகளிர்* - பதிற்றுப்பத்து 73. தொல்காப்பியர் செய்யுள் என்னும் சொல்லை நன்செய் வயல் போலப் பண்படுத்தப்பட்ட மொழியாக்கத்தைக் குறிக்கப் பயன்படுத்தியுள்ளார். இஃது ஆகுபெயர். உடல் உழைத்துச் செய்யப்படும் செய்யுள் வயல். மனம் உழைத்துச் செய்யப்படும் செய்யுள் தொல்காப்பியர் காட்டும் செய்யுள்.

செய்யுளியல்
-----------

தமிழ் இலக்கணத்திலே செய்யுள்களுக்கான இலக்கணங்களை விளக்கும் பகுதி செய்யுளியல் எனப்படுகின்றது. இன்று நமக்குக் கிடைப்பவற்றுள் மிகப் பழைய தமிழ் இலக்கண நூலான தொல்காப்பியம் செய்யுள் இலக்கணம் பற்றி அதன் பொருளதிகாரத்தில் விரிவாகப் பேசுகிறது. தொல்காப்பியம் பின்வரும் 26+8=34 செய்யுள் உறுப்புக்களைப் பற்றி விளக்குகிறது.

1. மாத்திரை, 2. எழுத்து, 3. அசை, 4. சீர், 5. அடி, 6. யாப்பு, 7. மரபு, 8. தூக்கு, 9. தொடை, 10. நோக்கு, 11. பா, 12. அளவியல், 13. திணை, 14. கைகோள், 15. கண்டோர், 16. கேட்போர், 17. இடம், 18. காலம், 19, பயன், 20. மெய்ப்பாடு, 21. எச்சம், 22. முன்னம், 23. பொருள், 24. துறை, 25. மாட்டு, 26. வண்ணம், 

27. அம்மை, 28. அழகு, 29. தொன்மை, 30. தோல், 31. விருந்து, 32. இயைபு, 33. புலன், 34. இழை.

நாற்பாவும், இனமும்
------------------

யாப்பருங்கலம், யாப்பருங்கலக்காரிகை ஆகிய நூல்கள் பிற்காலத்தில் தோன்றிய பாடல்களைத் தொகுத்துப் பார்த்து பாடல்கள் நான்கு எனவும், தாழிசை, துறை, விருத்தம் என்னும் நாற்பா இனங்களையும் குறிப்பிடுகின்றன.

பொருத்தம்
---------

பாட்டியல் நூல்கள் பாட்டுடைத் தலைவனுக்கும் எழுத்துக் கற்பிக்கப்பட்ட இனங்களுக்கும் பொருத்தம் பார்க்கின்றன. அத்துடன் காப்பியம், பிரபந்தம் என்னும் சிற்றிலக்கியம் எனப் பாகுபடுத்திக் கொள்கின்றன. 

  

### செய்யுள் வகைகள்

செய்யுள், பா என்னும் சொல்லாலும் வழங்கப்படுகின்றது. பாக்கள் நான்கு வகைகளாக உள்ளன. அவை,

1. வெண்பா
2. ஆசிரியப்பா
3. கலிப்பா
4. வஞ்சிப்பா

என்பனவாகும். சிறப்பானதாகக் கருதப்படாத மருட்பா என்னும் பாவகையையும் சேர்த்து பாக்கள் ஐந்து வகை எனக் கொள்வாரும் உள்ளனர்.

அடிக்குறிப்பு
-------------

1. ↑  தொல்காப்பியம் செய்யுளியல் 157.
**தாட்சாயணி** என்ற புனைபெயரில் எழுதிக் கொண்டிருக்கும் **பிரேமினி சபாரத்தினம்** ஈழத்து எழுத்தாளர். சிறுகதைகள், கவிதைகள், கட்டுரைகள், போன்றவற்றில் ஈடுபாடு கொண்டவர். இவர் எழுதியவைகள், பல சிறுகதை, கவிதைப் போட்டிகளில் முதற் பரிசில்களைப் பெற்றிருக்கிறார்.

வாழ்க்கைச் சுருக்கம்
--------------------

தாட்சாயணி இலங்கையில் யாழ்ப்பாணம், சாவகச்சேரியைப் பிறப்பிடமாகக் கொண்டவர். சாவகச்சேரி இந்து மகளிர் கல்லூரி, யாழ்ப்பாணம் இந்து மகளிர் கல்லூரி ஆகியவற்றில் கல்வி கற்ற இவர் யாழ்ப்பாணப் பல்கலைக்கழகத்தின் விஞ்ஞானப் பட்டதாரி ஆவார். பிராந்தியத் திட்டமிடலில் முதுமாணிப் பட்டமும் பெற்றவர்.

எழுத்துலக வாழ்வு
----------------

இவர் ஈழத்தின் போர்க்காலச் சூழ்நிலையில் முகிழ்ந்த எழுத்தாளர். யுத்தச் சூழ்நிலையில் வாழ்ந்து அதன் வாழ்வியல் நெருக்கடிகளை இலக்கியமாக்கியிருப்பவர். இவரது கவிதை ஒன்று 1993இல் சுபமங்களா வெளியிட்ட இலங்கைச் சிறப்பிதழில் பிரசுரமாகி பலரது கவனத்தையும் பெற்றது.

வெளிவந்த நூல்கள்
----------------

* *ஒரு மரணமும் சில மனிதர்களும்*- சிறுகதைத் தொகுப்பு - ஞானம் கலை இலக்கியச் சஞ்சிகை - (2004),ஞானம் விருது பெற்றது.
* *இளவேனில் மீண்டும் வரும்* - சிறுகதைத் தொகுப்பு - மீரா பதிப்பகம் (2007)
* *தூரப் போகும் நாரைகள்* - சிறுகதைத் தொகுப்பு
* *கடவுளோடு பேசுதல்* - சில ஆன்மீகக் குறிப்புகள் - உரை நடை - மீரா பதிப்பகம் (2009)
* *அங்கயற்கண்ணியும் அவள் அழகிய உலகமும்* - சிறுகதைத் தொகுப்பு - மீரா பதிப்பகம் (2011)

வெளி இணைப்புக்கள்
-----------------

* வாசகர் வட்டம் ரெ.பாண்டியன்
* தாட்சாயணியின் வலைப்பதிவு
தமிழ் இலக்கணத்தில் **வஞ்சி அரவம்** அல்லது **அரவம்** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். இங்கே *அரவம்* என்பது *ஒலி* என்னும் பொருள் கொண்டது. படையெடுத்துச் செல்லும்போது நால்வகைப் படைகளும் எழுப்பும் ஒலி பற்றிக் கூறுவதால் இத்துறைக்கு இப் பெயர் ஏற்பட்டது.

போர் முரசின் முழக்கம், போர் வீரர்களின் ஆர்ப்பரிப்பு, யானைப் படையில் இருந்து எழும் இடி போன்ற பிளிறல் ஒலி என்பவை இத்துறை சார்ந்த பாடல்களின் கருப் பொருளாக அமைகின்றன. இதனை விளக்க, வலிமையுடைய வார் கொண்டு கட்டப்பட்ட வீர முரசோடு போர் யானைகள் சேர்ந்து முழங்க அழகிய வாளினையுடைய சேனை சினங்கொண்டு எழுந்தது என்னும் பொருள்படும் பாடல் புறப்பொருள் வெண்பாமாலையில் வருகிறது.

*வள்வார் முரசமொடு வயக்களிறு முழங்க"*
*ஒள்வாள் தானை உருத்து எழுந்தன்று*

எடுத்துக்காட்டு
---------------

*பௌவம் பணைமுழங்கப் பற்றார்மண் பாழாக*
*வௌவிய வஞ்சி வலம்புனையச் - செவ்வேல்*
*ஒளிரும் படைநடுவண் ஊழித்தீ யன்ன*
*களிறும் களித்ததிரும் கார்*
- புறப்பொருள் வெண்பாமாலை 36.

குறிப்பு
--------

1. ↑  இராமசுப்பிரமணியன், வ. த. 2009. பல். 63

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
விடுதலை வேள்வியில் தமிழகம் நூல் அட்டை
**விடுதலை வேள்வியில் தமிழகம்** என்பது ஈரோட்டைச் சேர்ந்த த. ஸ்டாலின் குணசேகரன் என்பவர், தமிழகத்தைச் சேர்ந்தவர்களின் விடுதலைப் போராட்டம் குறித்து தொகுத்து எழுதியுள்ள வரலாற்று நூல் ஆகும். இந்த நூலுக்கு சர்வதேசத் தரம் வாய்ந்த நூலுக்கான அங்கீகாரம் கிடைத்துள்ளது. தமிழ்நாட்டில் இருந்து இந்திய சுதந்திரப் போரில் பங்கு கொண்ட மக்களின் வாழ்க்கை வரலாற்றைச் சேகரித்து தொகுக்கப்பட்ட நூலாகும். தமிழகம் முழுவதும் உள்ள வரலாற்று ஆய்வாளர்கள், அறிஞர்கள், பேராசிரியர்கள், எழுத்தாளர்கள், விடுதலைப் போராட்ட வீரர்கள் எனப் பலரை அணுகி அவர்களால் எழுதப்பட்ட நூல் ஆகும்.வெளியிடுவதற்கு முன்பே, இதற்கு சர்வதேச அளவிலான தரம் வாய்ந்த நூல் என்ற அங்கீகாரத்தை மத்திய மனிதவள மேம்பாட்டுத் துறை வழங்கியுள்ளது. தமிழக முன்னாள் முதல்வர் மு. கருணாநிதி இந்நூலுக்கு அணிந்துரை எழுதியுள்ளார். 'பாரத ரத்னா' சி. சுப்பிரமணியம் முன்னுரை எழுதியுள்ளார். வரலாற்றியல் அறிஞர் டாக்டர் கே. ராஜய்யன் இந்நூலுக்கு ஆய்வுரை வழங்கியுள்ளார்.

இந்நூலில், புலித்தேவன் ஆட்சி காலத்திலிருந்து நாடு விடுதலை அடையும் நாள் வரையிலான போராட்ட காலங்கள் சித்தரிக்கப்பட்டுள்ளது. புலித்தேவன், அமரசிம்மன், முத்துராமலிங்க சேதுபதி, வாஞ்சிநாதன், வ.உ.சிதம்பரனார், பாரதியார் உட்படபல்வேறு முக்கியத் தலைவர்களின் போராட்ட கால வரலாறு இதில் தொகுத்து வழங்கப்பட்டுள்ளது. தமிழகத்தைச் சேர்ந்த விடுதலை வீரர்களைப் பற்றி இது போன்று நூல்கள் மிகக் குறைவே. நூறுக்கும் மேற்பட்டோரின் போராட்ட வரலாறு குறித்து இந்த நூலில் இடம் பெற்றுள்ளது. நாட்டுப்பற்றில் தமிழக வீரர்கள் இந்திய துணைக்கண்டத்தில் உள்ள எவருக்கும் சளைத்தவர்கள் அல்லர் என்பதை உணர்த்தும் நூல். இரண்டு பாகங்களாக வெளிவந்துள்ள இந்நூலில் "தென்னிந்தியப் புரட்சி" முதல் "சிறைச்சாலைக் கொடுமைகள்" வரை அமைந்துள்ள 100 கட்டுரைகள் இடம்பெற்றுள்ளன. இரு பாகங்களிலும் மொத்தம் 1,156 பக்கங்கள் உள்ளன.

இந்திய சுதந்திரப் போராட்டத்தில் தமிழகத்தின் பங்கை பறைசாற்றும் வகையில் எழுதப்பட்ட காலப்பெட்டகம் போன்ற நூல் இது. இதன் முதல் பதிப்பு 2001-ம் ஆண்டில் வெளிவந்தது. இந்நூலின் 3-வது பாகம் தயாராகிவருகிறது. இந்நூலின் மூன்று பதிப்புகளும் சேர்ந்து விரைவில் ஆங்கிலம், ஹிந்தியிலும் மொழிபெயர்க்கப்பட்டு வெளியிடப்படவுள்ளன. *மனிதம் பதிப்பகம்* இந்நூலை வெளியிட்டுள்ளது.

மேற்கோள்கள்
-----------

1. ↑

வெளியிணைப்புகள்
---------------

* தினமணி
* விருபா
**அகதா கிறிஸ்டி** (*Agatha Christie*, செப்டம்பர் 15 1890 - ஜனவரி 12 1976), உலகப் புகழ்பெற்ற துப்பறியும் கதை எழுத்தாளர். மேரி வெஸ்ட்மாகொட் (Mary Westmacott) என்ற பெயரில் காதற் புனைவுகளையும் எழுதியுள்ளார். ஆயினும் அவரது 66 மர்ம நாவல்களுக்காகவே பரவலாக அறியப்படுகிறார். மர்ம நாவல் வளர்ச்சியில் மிக முக்கியப் பங்காற்றியவராகக் கருதப்படுகிறார்.

இவரது மேடை நாடகமான *த மௌஸ்ட்றப்* (The Mousetrap ) 1952 நவம்பர் 25 இல் முதலில் திரையிடப்பட்டது. அது 2006 இலும் தொடர்ச்சியாக மேடையேற்றப்பட்டு வருகிறது. மொத்தம் 20000 தடவைகளுக்கு மேல் மேடையேற்றப்பட்டுச் சாதனை படைத்துள்ளது.

ஓர் அமெரிக்கத் தந்தைக்கும் ஆங்கிலேயத் தாய்க்கும் பிறந்தவரான அகதா கிறிஸ்டி ஒருபோதும் அமெரிக்கக் குடியுரிமையைக் கொண்டிருக்கவோ அதற்காக விண்ணப்பிக்கவோ இல்லை.

12 சனவரி 1976இல் தனது 85ஆம் வயதில் வயது மூப்பின் காரணமாக தனது வீட்டில் இறந்தார்.

குறிப்புகள்
-----------

1. ↑  "1976: Crime writer Agatha Christie dies". *பிபிசி on this Day*. 12 January 1976. .
2. ↑  "Deaths". *The Times*: p. 26. 14 January 1976.

வெளி இணைப்பு
------------

* உத்தியோகபூர்வ வலைத்தளம்
வஜ்ஜி நாடு
**வஜ்ஜி அல்லது விரிஜ்ஜி நாடு** (Vajji or Vrijji) பண்டைய வட இந்தியாவின் 16 மகாஜனபத நாடுகளில் ஒன்றாகும். வஜ்ஜி நாட்டின் தலைநகராக வைசாலி நகரம் விளங்கியது. மகாவீரர் மற்றும் கௌதம புத்தர் தங்கள் வாழ்வில் பல முறை வைசாலி நகரத்திற்கு வருகை தந்தனர். வைசாலி நகரத்தில் அசோகரின் தூண் உள்ளது.

பௌத்த சமயத்தின் அங்குத்தர நிகாயம் மற்றும் சமணய சமயத்தின் பகவதி சூத்திர நூல்களில், வட இந்தியாவில் இருந்த 16 மகாஜனபத நாடுகளில் ஒன்றாக **வஜ்ஜி நாடு** அல்லது விரிஜ்ஜி நாடு குறித்து விளக்கப்பட்டுள்ளது. விரிஜ்ஜி குலத்தினர் இநாட்டை ஆண்டதால் இந்நாட்டிற்கு வஜ்ஜி அல்லது விருஜ்ஜி நாடு என அழைக்கப்பட்டது. இது ஒரு குடியரசு நாடாக விளங்கியது. வஜ்ஜி குலத்தவர்கள் குறித்து பாணினி, சாணக்கியர், யுவான் சுவாங் ஆகியோர் தமது நூல்களில் குறித்துள்ளனர்.

புவியியல்
---------

வஜ்ஜிகளின் தலைநகரான வைசாலியில் அசோகரின் தூண்
தற்கால பிகார்-நேபாளம் எல்லையில் இருந்த வஜ்ஜி நாடு, மல்ல நாட்டிற்கு கிழக்கிலும்; அங்க நாட்டிற்கு வட மேற்கிலும் அமைந்திருந்தது. வஜ்ஜி நாட்டிற்கு மேற்கே நேபாள நாட்டின் கண்டகி ஆறும், கிழக்கில் கோசி ஆறும், மகாநந்த ஆறும் பாய்ந்து கொண்டிருந்தது. வஜ்ஜி நாட்டின் தலைநகராக வைசாலி விளங்கியது.

வஜ்ஜி குலத்தவர்கள்
------------------

வஜ்ஜி நாட்டை எட்டு அரச குலத்தினர் ஆண்டனர். அவர்களில் சிறப்பு மிக்க நான்கு குலங்கள் வஜ்ஜிகள், லிச்சாவிகள், விதேகர்கள், ஜனத்திரிகர்கள் ஆவர். மற்ற நான்கு குல அரசரகள் குறித்த குறிப்புகள் கிடைக்கவில்லை. 
லிச்சாவி குல மன்னர் மனுதேவன், நாட்டிய மங்கை அம்பாபாலியை அடைய நினைத்தான்.
 வஜ்ஜி மற்றும் லிச்சாவி குலத்தவர்கள் மகாவீரர் மற்றும் புத்தரை பின்பற்றுபவர்களாக இருந்தனர்.

இதனையும் காண்க
--------------

* வைசாலி
* மகாஜனபதம்
* ஜனபதங்கள்

மேற்கோள்கள்
-----------

1. ↑  Raychaudhuri Hemchandra (1972), *Political History of Ancient India*, Calcutta: University of Calcutta, pp.85-6
2. ↑  Raychaudhuri Hemchandra (1972), *Political History of Ancient India*, Calcutta: University of Calcutta, p.107
3. ↑  Raychaudhuri Hemchandra (1972), *Political History of Ancient India*, Calcutta: University of Calcutta, pp.105, 107
4. ↑  "காப்பகப்படுத்தப்பட்ட நகல்". 2013-05-17 அன்று மூலம் பரணிடப்பட்டது. 2016-05-02 அன்று பார்க்கப்பட்டது.
**வஞ்சினக் காஞ்சி** என்பது காஞ்சித்திணையின் உட்கூறாகிய துறைகளுள் ஒன்றாகும். வஞ்சியரது வரவுணர்ந்த காஞ்சி மன்னன், அவ்வஞ்சியாரைப் பணியச் செய்வதற்காக வஞ்சினம் கூறுவது.

இலக்கணம்
--------

* தொல்காப்பியம்

இன்னது செய்கையில் பிழை நேர்ந்தால் இன்ன நிலை அடையக் கடவேன் என வஞ்சினம் கூறுவது வஞ்சினக் காஞ்சி.
* புறப்பொருள் வெண்பாமாலை

பகைவரைத் தாழ்வித்தல் பொருட்டு இவ்வாறு செய்வேன் என அரசன் ஒருவன் சொல்லிய கூறுபாட்டைச் சொல்லுதல் வஞ்சினக் காஞ்சி ஆகும்.

இலக்கியம்
---------

வஞ்சினக்காஞ்சி என்னும் துறைப் பாடல்கள் புறநானூறு தொகுப்பு நூலில் மூன்று உள்ளன. இது காஞ்சித்திணையின் துறை. 

* ஒல்லையூர் தந்த பூதப்பாண்டியன் வஞ்சினம்

என்னோடு போரிடுவேன் என்பார் வரட்டும். அவர்களைத் தேரோடு புறமுதுகிடச் செய்வேன். செய்யாவிட்டால் என் மனைவியையே பிரிவேனாகுக. என் அரசவையில் தகுதியற்ற ஒருவனை வைத்து அற்ப ஆட்சி செயதவன் ஆகுக. என் அரசவையில் மையற்கோமான், மாவன், எயிலாந்தை, அந்துவஞ்சாத்தன், ஆதன் அழிசி என்னும் ஐந்து நண்பர்கள் ஆட்சிக்குத் துணையாக இருக்கிறார்கள். அவர்களோடு மகிழ்ந்திருத்தலை இழப்பேன் ஆகுக. 
* தலையாலங்கானத்துச் செருவென்ற நெடுஞ்செழியன் வஞ்சினம்

தம்மிடம் நாற்படை வலிமை இருப்பதாகத் தம்பட்டம் அடிப்போரைத் தாக்கி ஒருபகல் எல்லைக்குள் அவர்களது முரசைக் கைப்பற்றாவிட்டால், என் ஆட்சி நிழலில் வாழும் குடிமக்கள் என்னைக் கொடுங்காலன் எனத் தூற்றட்டும். மாங்குடி மருதனைத் தலைவராகக் கொண்ட என் தமிழவைப் புலவர்கள் என்னைப் பாடாது போகட்டும். இரப்பவர்களுக்கு வறுமையில் வாடுவேனாகுக. 
* சோழன் நலங்கிள்ளி வஞ்சினம்

யானையின் காலடியில் பட்ட கரும்புவயல் போலப் பகைவரைப் போர்களத்தில் துவட்டாவிட்டால் என் மாலை காதல் இல்லாத கணிகையர் மார்பில் கசங்கட்டும்.

உசாத்துணை
---------

தா. ம. வெள்ளைவாரணம், புறப்பொருள்வெண்பாமாலை, திருப்பனந்தாள் மட வெளியீடு.1967.

மேற்கோள்
--------

1. ↑  
இன்னது பிழைப்பின் இது ஆகியர் எனத்  

துன்ன அருஞ் சிறப்பின் வஞ்சினத்தானும் (தொல்காப்பியம், புறத்திணையியல் 19)
2. ↑  
"வெஞ்சின வேந்தன் வேற்றவர்ப் பணிப்ப   

வஞ்சினங் கூறிய வகை மொழிந்தன்று." புறப்பொருள் வெண்பாமாலை. 6
3. ↑  
இன்று பகலோன் இறவா முன் ஒன்னாரை  

வென்று களங்கொளா வேலுயர்ப்பின்- என்றும்   

அரண் அவியப் பாயும் அடையார் முன் நிற்பேன்   

முரண் அவிய முன்முன் மொழிந்து. (புறப்பொருள் வெண்பாமாலை உரையாசிரியர் மேற்கோள் பாடல்)
4. ↑  'வஞ்சியரது படை இதோ வந்தது. இன்று மாலை வருவதற்கு முன் அப்பகைவரை வென்று களத்தைக் கைப்பற்றுவேனாகுக. அவ்வாறு செய்யாது என் வேலைக் கையால் எடுப்பேனாயின் அப்பகைவர்க்கு முன்னே பணிவான சொற்களைக் கூறி கைகட்டி நிற்பேன் ஆகுக'. என்று காஞ்சி மன்னன் வஞ்சினம் கூறுகிறான்.
5. ↑  புறநானூறு 71,
6. ↑  புறநானூறு 72,
7. ↑  புறநானூறு 73
**வி. ஏ. ஆண்டமுத்து** (*V. A. Andamuthu*) என்பவர் இந்திய அரசியல்வாதி மற்றும் தமிழகச் சட்டமன்ற மேனாள் உறுப்பினர் ஆவார். இவர் 1996 ஆண்டு நடைபெற்ற தமிழ்நாடு சட்டமன்றத் தேர்தலில் ஈரோடு மாவட்டம் பவானிசாகர் தொகுதியிலிருந்து தமிழ்நாடு சட்டப் பேரவையில் உறுப்பினராகத் தேர்ந்தெடுக்கப்பட்டார். இவர் திராவிட முன்னேற்றக் கழகத்தினை (திமுக) சார்ந்தவர்.

ஏப்ரல் 1997இல், இவர் சக திமுக அரசியல்வாதிகளான பி. செல்வராஜ் மற்றும் எஸ். கே. ராஜேந்திரனுடன், கருணாநிதி, முதல்வராகத் தொடர்வதற்கான பிரார்த்தனையாகச் சேலத்திற்கு அருகிலுள்ள பன்னாரி அம்மன் கோவிலில் பூக்குழி பிராத்தனை செய்தார். நாத்திக முதலமைச்சர் கருணாநிதி "எனது அரசாங்கம் எவ்வளவு காலம் நீடிக்கும் என்று நான் கவலைப்படவில்லை. இது எவ்வளவு காலம் பகுத்தறிவின் கொள்கைகளை கடைப்பிடிக்கும் என்று நான் கவலைப்படுகிறேன்" எனக்கூறி இந்தச் செயலைப் பின்பற்றும் எந்தவொரு நபரையும் கட்சியிலிருந்து வெளியேற்றுவதாகக் கண்டித்தார்.

மேற்கோள்கள்
-----------

1. ↑  "Statistical Report on General Election, 1996" (PDF). Election Commission of India. p. 7. 2010-10-07 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
2. ↑  Jagadheesan, L. R. (30 April 1997). "Religious fireworks". *India Today*.. பார்த்த நாள்: 2017-05-06.
**ல டொமாட்டினா** (தமிழ்: தக்காளித் திருவிழா, Spanish: La Tomatina) ஸ்பெயின் நாட்டின் வளன்சியான் மாநிலத்தின் வளன்சியா மாகாணத்தில் அமைந்திருக்கும் பூணல் என்ற நகரத்தில் நடைபெறும் ஒரு திருவிழா ஆகும். இத் திருவிழாவில் கலந்து கொள்பவர்கள் ஒருவர் மீது மற்றொருவர் தக்காளிகளை வீசி எறிந்து விளையாடுவார்கள். கடந்த 1945-ஆம் ஆண்டு முதல் ஆகஸ்ட் மாதத்தின் கடைசி புதன்கிழமைகளில் இத் திருவிழா நடைபெறுவது வழக்கம்.

வரலாறு
------

1945-ஆம் ஆண்டு, கடைசி புதன்கிழமை நாளில் ( 29, ஆகஸ்ட் 1945) வளன்சியான் நகரத்தில் நடைபெற்ற "ராட்சத பெரிய தலை பொம்மைகள்" அணிவகுப்பு விழாவில் பங்கேற்க இளைஞர்கள் சிலர் அந்நகர சதுக்கத்தில் ஒன்றுகூடியிருந்தார்கள். அப்போது அந்த இளைஞர்கள் தம்மோடு கூட இசைக் கலைஞன் ஒருவனையும் அழைத்து வந்திருந்தனர். அவர்களது ஆரவாரக் கொண்டாட்டத்தின் போது, அவர்களில் ஒருவன் வழித்தடத்தில் வைக்கப்பட்டிருந்த காய்கறி வண்டிகளை எல்லாம் தள்ளி விழுத்திக் கொண்டே மேடையிலிருந்து தவறி விழுந்தான். அதனால் அங்கு ஒரு பெருங்கூட்டமே அவனைச் சூழந்து கொண்டது. அந்தக் கூட்டத்தில் இருந்தவர்கள் இடறிவிழுந்த காய்கறி வண்டிகளில் வைக்கப்பட்டிருந்த தக்காளிகளை எடுத்து ஒருவர் மீது ஒருவர் வீசி விளையாடத் தொடங்கினார்கள். பின்னர் காவல்துறையினர் வந்தே அக் கூட்டத்தை அகற்றினார்கள்.  

அடுத்த ஆண்டு அதே ஆகஸ்ட் மாத கடைசி புதன் கிழமையில் ஒன்றுகூடிய ஒரு சில இளைஞர்கள், தமது வீடுகளிலிருந்து கொண்டு வரப்பட்ட தக்காளிகளை ஒருவர் மீது ஒருவர் வீசி எறிந்து விளையாடி மகிழ்ந்தனர். மீண்டும் பெருங்கூட்டம் கூடிவிட, காவல்துறையினர் வந்து அக்கூட்டத்தை அப்புறப்படுத்தினார்கள். இது அங்குள்ள மக்களை ஈர்த்துவிடவே, 1950-யிலிருந்து அதே நாளில் தக்காளிகளை வீசி எறிந்து விளையாடி மகிழ அந்த நகராட்சியே அனுமதி வழங்கியது. ஆனால், எதிர்பாராதவிதமாக அடுத்த ஆண்டே அனுமதியை ரத்து செய்ததோடு, பல இளைஞர்களும் கைது செய்யப்பட்டனர். ஆனால், நகரத்து மக்கள் பலரும் ஒன்றுகூடி காவல்துறையை தடுத்தனர். இறுதியில் வேறு வழியின்றி காவல்துறையினர் கைதானவர்களை விடுவித்தது. இதன் பின் இத்திருவிழாவின் புகழ் பெரியளவில் பரவியது. அடுத்தடுத்த ஆண்டுகளில் பலமுறை இத் திருவிழாவை தடுக்கப் பார்த்தும் பயனளிக்கவில்லை. 1957-யில் "தக்காளியின் கருமாதி" என்ற பெயரில் பல இளைஞர்கள் ஒன்று கூடினார்கள். அந்த ஒன்றுகூடலில் இசைக்கலைஞர்கள், பாடகர்கள், நகைச்சுவைக் கலைஞர்களும் பங்கேற்றார்கள். அந்த ஒன்றுகூடலின் சிறப்பம்சமே, பெரிய சவப்பெட்டி ஒன்றில் மிகப் பெரிய தக்காளி வடிவத்தை வைத்து ஆடிப் பாடிக் கொண்டே ஊர்வலம் வந்தனர். மக்களிடையே இது பெரும் கவனத்தைப் பெற்றதால், நகரத்துவாசிகள் சிலரது வேண்டுகோளிற்கு இணங்க ஒருசில கட்டுப்பாடுகளையும், விதிகளுக்கும் உட்பட்டு இத் திருவிழாவை கொண்டாட அனுமதி அளித்தார்கள். காலம் செல்ல செல்ல இந்த கட்டுப்பாடுகளில் பல தளர்த்தப்பட்டுவிட்டன.

சான்றுகள்
---------

1. ↑  "தக்காளித் திருவிழா". 26 ஆகத்து 2015 அன்று பார்க்கப்பட்டது.
2. ↑  Spanish austerity comes to tomato-throwing festival *The Financial Times*. Retrieved Aug 24, 2013
**பொங்கலூர் வரதராஜப்பெருமாள் கோயில்** தமிழ்நாட்டில் திருப்பூர் மாவட்டம், பொங்கலூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினான்காம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வரதராஜப்பெருமாள், ஆண்டாள் சன்னதிகளும், ஆஞ்சநேயர், சக்கரத்தாழ்வார், ஆண்டாள் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. புரட்டாசி, மார்கழி மாதம் புரட்டாதிச் சனிக்கிழமை, வைகுண்ட ஏகாதசி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
லகுனா செப்பேடு (கிபி 900), 16 ஆம் நூற்றாண்டில் ஏற்பட்ட எசுப்பானியக் குடியேற்றத்துக்கு முன் பிலிப்பைன்ஸில் பெருமளவு இந்தியப் பண்பாட்டுத் தாக்கம் இருந்ததைக் காட்டுகிறது.
**லகுனா செப்பேடு**, 1989 ஆம் ஆண்டில் பிலிப்பைன்ஸ் நாட்டின் தலைநகரமான மணிலாவிலுள்ள லகுனா டி பே ஏரிப் பகுதியில் கண்டுபிடிக்கப்பட்டது. கி.பி 900 ஏப்ரல் 21 ஆம் தேதிக்குச் சரியான, சக ஆண்டு 822 ஐச் சேர்ந்த ஒரு தேதியும் பொறிக்கப்பட்டுள்ள இச் செப்பேடு சமஸ்கிருதம், ஜாவா மொழி, மலே மொழி, பழைய தகாலாக் ஆகிய மொழிகளில் எழுதப்பட்டுள்ளது. இச் செப்பேடு இதை வைத்திருப்பவரான நம்வாரன் என்பவரை அவர் கொடுக்கவேண்டிய கடனிலிருந்து விடுவிக்கும் ஒரு ஆவணம் ஆகும். இது, மணிலா குடா, இந்தோனீசியாவிலுள்ள மெடான் ஆகிய பகுதிகளைச் சேர்ந்த தொண்டோ, பிலா, புலிலான் ஆகிய இடங்கள் பற்றிக் குறிப்பிடுகிறது. இது அக்காலத்தில் தகாலாக் மொழி பேசிய மக்களுக்கும், ஜாவாவின் ஸ்ரீ விஜயப் பேரரசுக்கும் இடையில் வலுவான தொடர்புகள் இருந்ததைக் காட்டுகிறது. இச் செப்பேடு இப்பொழுது பிலிப்பைன்ஸ் தேசிய அருங்காட்சியகத்தில் உள்ளது.

இவற்றையும் பார்க்கவும்
----------------------

* கல்வெட்டியல்
* செப்பேடுகள்
* தமிழ்ச் செப்பேடுகள்
* இந்தியச் செப்பேடுகள்
* வட்டெழுத்து
**ச. க. சுப்பிரமணியம்** (*S. K. Subramaniam*)(பிறப்பு 1934) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர்  ஈரோடு மாவட்டம் சத்தியமங்கலம் பகுதியினைச் சேர்ந்தவர். பள்ளிக் கல்வியினை சத்தியமங்கலம் மாவட்டக் கழக உயர்நிலைப் பள்ளியில் பயின்றுள்ளார். கல்லூரிக் கல்வியினை கோயம்புத்தூர் பூ. சா. கோ. கலை அறிவியல் கல்லூரியில் பயின்றார். சுப்பிரமணியம் திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக சத்தியமங்கலம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1971 | சத்தியமங்கலம் | திமுக | 31,873 | 55.60 |

மேற்கோள்கள்
-----------

1. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 452.
2. ↑  Election Commission of India. "Statistical Report on General Election 1971" (PDF). 6 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
தூசு கவிகை நீக்கப்பட்ட தானுந்து வகை குறும் உணாத்தி
**உணாத்தி** (relay) என்பது மின்சாரத்தினால் இயக்கப்படும் நிலைமாற்றி ஆகும். பெரும்பாலான உணாத்திகள் நிலைமாற்றி அமைப்பை இயக்கிட மின்காந்தங்களை பயன்படுத்துகின்றன. இருப்பினும் பிற இயக்க கோட்பாடுகளைப் பயன்படுத்தும் உணாத்திகளும் உள்ளன. எங்கேனும் குறைந்த ஆற்றல் குறிப்பலையால் (கட்டுப்பாடு மற்றும் கட்டுப்படுத்தப்பட்ட சுற்றுகளுக்கிடையே முழுமையான மின்சாரத் தனிமைப்படுத்தலுடன்) ஒரு சுற்றை கட்டுப்படுத்த வேண்டியுள்ளதோ அல்லது ஒரு குறிப்பலை பல சுற்றுக்களை கட்டுப்படுத்த வேண்டியுள்ளதோ அங்கெல்லாம் உணாத்திகள் பயன்படுத்தப்படுகின்றன. தொலைதூர தந்தி சுற்றுகளில் முதலில் உணாத்திகள் பயன்படுத்தப்பட்டன. ஒரு சுற்றிலிருந்து வரும் செய்தியை மற்றொரு சுற்றுக்கு மீள்பரப்பு செய்ய இவை பயன்படுத்தப்பட்டன. தொலைபேசி இணைப்பகங்களில் உணாத்திகள் விரிவாகப் பயன்படுத்தப்படுகின்றன. துவக்க கால கணினிகளும் ஏரணசெ செயற்பாடுகளுக்காக உணாத்திகளை பயன்படுத்தி வந்தன.

வலிய ஆற்றல்கொண்டு நேரடியாக மின் இயக்கி போன்றவற்றை கையாளக்கூடிய உணாத்திகள் தொடுவான் எனப்படுகின்றன. திண்மநிலை உணாத்திகள் மின்சார சுற்றுக்களை எந்தவொரு இயங்கு பாகங்களும் இன்றி இயக்குகின்றன.

வரலாறு
------

1835ஆம் ஆண்டில் அமெரிக்க அறிவியலாளர் ஜோசப் என்றி உணாத்தியை கண்டுபிடித்தார். 1831ஆம் ஆண்டில் உருவான மின்தந்தி அமைப்பை மேம்படுத்தும் முயற்சியில் இதனைக் கண்டறிந்தார்.

இதனை ஆங்கில கண்டுபிடிப்பாளர் எட்வர்டு டேவி கண்டறிந்ததாகவும் கூறப்படுகிறது.

இன்று நாம் காணும் உணாத்தியை ஒத்த ஒரு கருவி சாமுவேல் மோர்சின் 1840 தந்தி காப்புரிமை மனுவில் குறிப்பிடப்பட்டுள்ளது.

மேற்சான்றுகள்
-------------

1. ↑   *Icons of Invention: The Makers of the Modern World from Gutenberg to Gates*. ABC-CLIO. பக். 153. .
2. ↑  "The electromechanical relay of Joseph Henry". Georgi Dalakov.
3. ↑   *Scientific American Inventions and Discoveries: All the Milestones in Ingenuity--From the Discovery of Fire to the Invention of the Microwave Oven*. John Wiley & Sons. பக். 311. .
4. ↑  Thomas Coulson (1950). *Joseph Henry: His Life and Work*. Princeton: Princeton University Press.
5. ↑  வார்ப்புரு:Australian Dictionary of Biography
6. ↑  "US Patent 1,647, Improvement in the mode of communicating information by signals by the application of electro-magnetism, June 20, 1840". மே 24, 2012 அன்று மூலம் பரணிடப்பட்டது. ஏப்ரல் 1, 2013 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***உணாத்தி***   
என்பதின் ஊடகங்கள் உள்ளன. 

* Information about relays and the Latching Relay circuit
* "Harry Porter's Relay Computer", a computer made out of relays.
* "Relay Computer Two", by Jon Stanley. பரணிடப்பட்டது 2007-09-21 at the வந்தவழி இயந்திரம்
* Interfacing Relay To Microcontroller.
* Relays Technical Write பரணிடப்பட்டது 2012-09-16 at Archive-It
* 
*